Direktiva Komisije 1999/26/ES

z dne 20. aprila 1999

o prilagoditvi Direktive Sveta 93/94/EGS o prostoru za pritrditev zadnje registrske tablice pri dvo- oziroma trikolesnih motornih vozilih tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/61/EGS z dne 30. junija 1992 o homologaciji dvo- ali trikolesnih motornih vozil [1], kakor je bila spremenjena z Aktom o pristopu Avstrije, Finske in Švedske, zlasti njenega člena 16,

ob upoštevanju Direktive Sveta 93/94/EGS z dne 29. oktobra 1993 o prostoru za pritrditev zadnje registrske tablice pri dvo- oziroma trikolesnih motornih vozilih [2], zlasti njenega člena 3,

(1) ker je Direktiva 93/94/EGS ena od posamičnih direktiv o postopku homologacije Skupnosti, ki je bil uveden z Direktivo 92/61/EGS; ker se zato določbe Direktive 92/61/EGS o sistemih, sestavnih delih in samostojnih tehničnih enotah vozil nanašajo na to direktivo;

(2) ker je zaradi razvoja tehnologije sedaj mogoče Direktivo Sveta 93/94/EGS prilagoditi tehničnemu napredku; ker je za zagotovitev pravilnega delovanja sistema homologacije v celoti treba pojasniti ali dopolniti nekatere določbe omenjene direktive;

(3) ker je zato treba prilagoditi določbe o pogojih obremenitve vozil pri meritvah naklona in določbe o merah prostora za pritrditev zadnje registrske tablice pri kvadriciklih z nadgradnjo, kot tudi prilagoditi sliko 1 dejanski legi vozil med preskusi in bolje opredeliti določene točke sklicevanja v opisnem listu;

(4) ker so ukrepi, predvideni v tej direktivi, skladni z mnenjem Odbora za prilagajanje tehničnemu napredku, določenim v členu 13 Direktive Sveta 70/156/EGS [3], kakor je bila nazadnje spremenjena z Direktivo 98/91/ES Evropskega parlamenta in Sveta [4],

SPREJELA NASLEDNJO DIREKTIVO:

Člen 1

Priloga k Direktivi 93/94/EGS se spremeni skladno s Prilogo k tej direktivi.

Člen 2

1. Države članice od 1. januarja 2000 ne smejo zaradi razlogov, ki se nanašajo na prostor za pritrditev zadnje registrske tablice:

- zavrniti podelitve ES-homologacije za določen tip dvo- oziroma trikolesnega vozila,

- prepovedati registracije, prodaje ali začetka uporabe dvo- oziroma trikolesnih motornih vozil,

če je prostor za pritrditev zadnje registrske tablice skladen z zahtevami Direktive 93/94/EGS, kakor je bila spremenjena s to direktivo.

2. Države članice po 1. juliju 2000 zavrnejo podelitev ES-homologacije za katerikoli tip dvo- oziroma trikolesnega motornega vozila zaradi razlogov, ki se nanašajo na prostor za pritrditev zadnje registrske tablice, če niso izpolnjene zahteve Direktive 93/94/EGS, kakor je bila spremenjena s to direktivo.

Člen 3

1. Države članice sprejmejo in objavijo predpise, potrebne zaradi uskladitve s to direktivo, do 31. decembra 1999. O tem takoj obvestijo Komisijo.

Te predpise uporabljajo od 1. januarja 2000.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 4

Ta direktiva začne veljati dvajseti dan po objavi v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, 20. aprila 1999

Za Komisijo

Martin Bangemann

Član Komisije

[1] UL L 225, 10.8.1992, str. 72.

[2] UL L 311, 14.12.1993, str. 83.

[3] UL L 42, 23.2.1970, str. 1.

[4] UL L 11, 16.1.1999, str. 25.

--------------------------------------------------

PRILOGA

1. Točka 1.1 se nadomesti z naslednjim:

"1.1 Mopedi in lahki kvadricikli brez nadgradnje".

2. Točka 1.2 se nadomesti z naslednjim:

"1.2 Motocikli, tricikli z največjo močjo do 15 kW in kvadricikli, razen lahkih kvadriciklov, brez nadgradnje".

3. Točka 1.3 se nadomesti z naslednjim:

"1.3 Tricikli z največjo močjo večjo od 15 kW, lahki kvadricikli z nadgradnjo ter kvadricikli, razen lahkih kvadriciklov z nadgradnjo".

4. Točka 3.1.2 se nadomesti z naslednjim:

"3.1.2 je lahko nagnjena največ 30° proti navpičnici pri neobremenjenem vozilu, če je tablica obrnjena navzgor;".

5. Točka 3.1.3 se nadomesti z naslednjim:

"3.1.3 je lahko nagnjena največ 15° proti navpičnici pri neobremenjenem vozilu, če je tablica obrnjena navzdol;".

6. Točka 4.1 se nadomesti z naslednjim:

"4.1 Pri neobremenjenem vozilu zgornji rob mesta za pritrditev registrske tablice ne sme biti od tal oddaljen več kot 1,5 m".

7. Točka 5.1 se nadomesti z naslednjim:

"5.1 Pri neobremenjenem vozilu spodnji rob mesta za pritrditev registrske tablice ne sme biti nižje kot 0,20 m, oziroma če je polmer kolesa manjši od 0,20 m, spodnji del mesta za pritrditev tablice ne sme biti pod nivojem osi kolesa".

8. Slika 1 se nadomesti z naslednjo sliko:

+++++ TIFF +++++

Kot geometrijske vidnosti (vodoravni prostorski kot)"

9. Dodatek 1 se nadomesti z naslednjim:

Dodatek 1

Opisni list o mestu za pritrditev zadnje registrske tablice za določen tip dvo- oziroma trikolesnih motornih vozil

(Priložen mora biti vlogi za homologacijo sestavnega dela, če je ta predložena ločeno od vloge za homologacijo vozila)

Zaporedna št. (ki jo določi vlagatelj):

Vloga za podelitev homologacije sestavnega dela glede na mesto za pritrditev zadnje registrske tablice na določenem tipu dvo- oziroma trikolesnega motornega vozila mora vsebovati podatke, ki so določeni v naslednjih točkah Dela A Priloge II k Direktivi Sveta 92/61/EGS:

- 0.1,

- 0.2,

- 0.4 do 0.6,

- 2.2,

- 2.2.1,

- 9.6,

- 9.6.1.

--------------------------------------------------